
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 838 


18 Σεπτεμβρίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΕΜΜΑΝΟΥΗΛ ΚΑΙ ΜΑΡΙΑΣ ΠΙ- 
ΤΥΚΑΚΗ» και κύρωση του οργανισμού αυτού - 1 

ΥΠΟΥΡΓΙΚΕΣ ΑΠΟΦΑΣΕΙΣ 


Ανάληψη από το Δημόσιο των ληξιπρόθεσμων υποχρε¬ 
ώσεων της ΑΕΕΠ-Κ (ΠΥΡΚΑΛ) προς το Ι.Κ.Α. και 
τους λοιπούς ασφαλιστικούς οργανισμούς για το 

έτος 1996 . 2 

Έγκριση διορισμού μέλους στο Διοικητικό Συμβούλιο 
της Ελληνικής Βιομηχανίας Όπλων (ΕΒΟ) Α.Ε. .. 3 
Αναπροσαρμογή της μηνιαίας αντιμισθίας του Γενικού 
Διευθυντή του Οργανισμού Ύδρευσης Θεσσαλονί¬ 
κης Α.Ε. 4 

Ορισμός μελών Δ.Σ. του Ο.Α.ΔΥ.Κ. 5 

Διορισμός μελών και συγκρότηση Διοικητικού Συμβου¬ 
λίου της ΕΚΕΤΕ . 6 

Συγχώνευση δημοτικών σχολείων (κατά τάξεις) . 7 

Συγχώνευση δημοτικών σχολείων (κατά τάξεις) . 8 

Συγκρότηση Διοικούσας Επιτροπής Ελληνικής Ραδιο¬ 
φωνίας - Τηλεόρασης (Ε.Ρ.Τ. 3). 9 

Διορθώσεις σφαλμάτων 

Διόρθωση σφάλματος στη 2031700/4685/0022/ 

18.6.97 κοινή απόφαση Υπουργών Οικ/κών και Εθν. 


Παιδείας και θρησκευμάτων .10 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΕΜΜΑΝΟΥΗΛ ΚΑΙ ΜΑΡΙΑΣ ΠΙΤΥ- 
ΚΑΚΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 11.7.1971 ιδιόγραφη διαθήκη του Εμμα¬ 
νουήλ I. Πιτυκάκη και τα από 24.12.1973,10.3.1977 και 
10.2.1980 συμπληρώματα αυτής και της από 28.5.1986, 


21.9.1986 και 10.12.1986 ιδιόγραφες διαθήκες της Μα¬ 
ρίας Εμμ. Πιτυκάκη, που δημοσιεύθηκαν με τα αριθ. 52/ 
1981,34/1987 και 35/1987 πρακτικά του Μον. Πρωτοδι¬ 
κείου Λασιθίου, με τις οποίες συστήθηκε κοινωφελές 
ίδρυμα με την επωνυμία «ΙΔΡΥΜΑ ΕΜΜΑΝΟΥΗΛ ΚΑΙ ΜΑ¬ 
ΡΙΑΣ ΠΙΤΥΚΑΚΗ» και με έδρα τη Νεάπολη Λασιθίου Κρή- 
της. 

2. Τις διατάξεις των άρθρων α) 95 και 98 του ΑΝ 2039/ 

1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 21.4.1997 γνωμοδότηση του Συμβουλίου 
Εθνικών Κληρ/των. 

4. Την αριθ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών με την οπο'ια ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 
922/Β). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΕΜΜΑΝΟΥΗΛ ΚΑΙ ΜΑΡΙΑΣ 
ΠΙΤΥΚΑΚΗ», η οποία έγινε από τον Εμμανουήλ I. Πιτυ- 
κάκη με την από 11.7.1971 ιδιόγραφη διαθήκη του και τα 
από 24.12.1973, 10.3.1977 και 10.2.1980 συμπληρώ¬ 
ματα αυτής και την Μαρία Εμμ. Πιτυκάκη με τις από 
28.5.1986, 21.9.1986 και 10.12.1986 ιδιόγραφες δια¬ 
θήκες της, που δημοσιεύθηκαν με τα αριθ. 52/1981,34/ 
1987 και 35/1987 πρακτικά του Μον. Πρωτοδικε ίου Λασι¬ 
θίου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτε'ια και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμά¬ 
των, και διέπεται από τις διατάξεις των παραπάνω συστα¬ 
τικών του πράξεων, του παρακάτω οργανισμού, του ΑΝ 
2039/1939 και των διαταγμάτων που εκδόθηκαν ή θα εκ- 
δοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΕΜΜΑΝΟΥΗΛ ΚΑΙ ΜΑΡΙΑΣ 
ΠΙΤΥΚΑΚΗ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΕΜΜΑΝΟΥΗΛ ΚΑΙ ΜΑΡΙΑΣ ΠΙΤΥΚΑΚΗ», που συστήθηκε 
από τον Εμμανουήλ I. Πιτυκάκη με την από 11.7.1971 
ιδιόγραφη διαθήκη του και τα από 24.12.1973, 10.3. 
1977 και 10.2.1980 συμπληρώματα αυτής και την Μαρία 
Εμμ. Πιτυκάκη με τις από 28.5.1996, 21.9.1986 και 10. 
12.1986 ιδιόγραφες διαθήκες της, που δημοσιεύθηκαν 
με τα αριθ. 52/1981,34/1987 και 35/1987 πρακτικά του 
Μον. Πρωτοδικείου Λασιθίου, αποτελεί νομικό πρόσωπο 
ιδιωτικού δικαίου και διέπεται από τις διατάξεις των παρα¬ 
πάνω συστατικών πράξεων, του παρόντος οργανισμού, 
του ΑΝ 2039/1939, όπως κάθε φορά ισχύει ο νόμος αυ¬ 
τός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι η Νεάπολη Λασιθίου Κρή- 
της. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα οε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 

Σκοπός 

Σκοπός του ιδρύματος είναι: 

Η χορήγηση υποτροφιών σε οικονομικά αδύνατους απο¬ 
φοίτους του Γενικού και Τεχνικού Λυκείου Νεαπόλεως, 
καταγόμενους από το Δήμο Νεαπόλεως και τις γύρω κοι¬ 
νότητες, για τη συνέχιση των σπουδών τους στα ιδρύματα 
της τριτοβάθμιας εκπ/σης της χώρας. 

Οι υπότροφοι θα πρέπει να διακρίνονται για το ήθος 
τους και την επιμέλειά τους, να προέρχονται κατά κύριο 
λόγο από γεωργικές ή εργατικές οικογένειες και να έχουν 
φοιτήσει στα ανωτέρω Λύκεια τουλάχιστον την τελευταία 
διετία. 

'^ρθρο 3 

Περιουσία - Πόροι 

1. Περιουσία του Ιδρύματος αποτελούν: 

α) Διαμέρισμα εμβαδού 59,85 τ.μ., 4ου ορόφου πολυ¬ 
κατοικίας επί της οδού Τσιμισκή 84 - Θεσσαλονίκη. 

β) Διαμέρισμα εμβαδού 45,64 τ.μ. 4ου ορόφου πολυκα¬ 
τοικίας επί της οδού Τσιμισκή 84 - Θεσσαλονίκη. 

γ) Παλαιό ισόγειος οικία εμβαδού 120 τ.μ. επί των οδών 
Παπαναστασίου 101 και Αργους 13 Θεσσαλονίκη. 

δ) Το 1 /2 εξ αδιαιρέτου παλαιός ισογείου οικίας στη συ¬ 
νοικία Αγίου Σπυρίδωνος Νεαπόλεως Λασιθίου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 


κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Εκάστοτε Μητροπολίτη Πέτρας ως Πρόεδρο. 

β) Έναν πρωτόδικη Λασιθίου, ο οποίος θα ορίζεται από 
τον Πρόεδρο Πρωτοδικών Λασιθίου. 

γ) Εκάστοτε Δήμαρχο Νεαπόλεως. 

δ) Εκάστοτε Διευθυντή του Γενικού Λυκείου Νεαπό¬ 
λεως Λασιθίου. 

ε) Εκάστοτε Πρόεδρο του Συλλόγου Γονέων και Κηδε¬ 
μόνων του Γενικού Λυκείου Νεαπόλεως Λασιθίου. 

2. Τα μέλη του Διοικητικού Συμβουλίου, ορίζουν με 
πράξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωση, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών σύμφωνα με τις διατάξεις της συστατικής 
πράξης και του άρθρου 99 του ΑΝ 2039/1939. 

4. Το Διοικητικό Συμβούλιο συνεδριάζει τακτικά κάθε 
τρεις μήνες και εκτάκτως οπότε το ζητήσει ο Πρόεδρος ή 
δύο από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τουςχωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει- 
κειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά- 

ντοτε όμως σύμφωνα με τις διατάξεις της συστατικής πρά¬ 
ξης, του παρόντος του οργανισμού του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 καί 102 του ΑΝ 2039/1939 και του 
από 20.12.1939 Β.Δ/τος (ΦΕΚ 552Α ). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 


λύματος τούτου, άλλο μέλος του Διοικητικού Συμβουλίου 
με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου και ορίζεται 
με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι οικονομικά αδύνατοι 
απόφοιτοι του Γενικού και Τεχνικού Λυκείου Νεαπόλεως 
που έχουν εισαχθεί στα Ιδρύματα της Τριτοβάθμιας εκπ/ 
σης της χώρας και κατάγονται από το Δήμο Νεαπόλεως 
και τις γύρω κοινότητες, διακρίνονται για το ήθος τους και 
την επιμέλειά τους, προέρχονται κατά κύριο λόγο από γε¬ 
ωργικές ή εργατικές οικογένειες και έχουν φοιτήσει του¬ 
λάχιστον την τελευταία διετία στα ανωτέρω Λύκεια. 

2. Η επιλογή και ανακήρυξη των υποτρόφων γίνεται με 
διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 

Α.Ν. 2039/1939 και του από 18.8.1941 Καν. Δ/τος (ΦΕΚ 
286Α). 

Αρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α.Ν. 2039/1939 
και του άρθρου 28 του από 18.8.1941 σχετικού Καν. Δ/ 
τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 23, 24 και 26 του 
από 18.8.1941 Καν. Δ/τος (ΦΕΚ 286Α). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
Ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Αρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων που καταρτίζονται 
σύμφωνα με τις διατάξεις των άρθρων 101 και 102 του ΑΝ 
2039/1939 και του από 20.12.1939 σχετικού Δ/τος (ΦΕΚ 
552Α). 

Αρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 


σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της περιουσίας του ιδρύματος και 
της εκτέλεσης των σκοπών του. 

Αρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - 
Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται, στο Δήμο Νεαπό- 
λεως, ως κεφάλαιο αυτοτελούς διαχείρισης, για την πραγ¬ 
ματοποίηση του ίδιου σκοπού. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 11 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΓΩΝ 

ΓΕΩΡΓΙΟΣ ΔΡΥΣ ΓΕΡ. ΑΡΣΕΝΗΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.800/133102 (2) 

Ανάληψη από το Δημόσιο των ληξιπρόθεσμων υποχρεώ¬ 
σεων της ΑΕΕΠ-Κ (ΠΥΡΚΑΛ) προς το Ι.Κ.Α. και τους 
λοιπούς ασφαλιστικούς οργανισμούς για το έτος 1996. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του άρθρου 26 του Ν. 2439/1996. 
β. Το αρ. 9029/10 Ιουν. 1997 έγγραφο του Ι.Κ.Α. 
γ. Την με αριθμ. 1107147/1239/4.10.96 απόφαση του 
Πρωθυπουργού και Υπουργού Οικονομικών, αποφασί¬ 
ζουμε: 

Οι ληξιπρόθεσμες υποχρεώσεις της ΑΕΕΠ-Κ (ΠΥΡΚΑΛ) 
προς το Ι.Κ.Α. και λοιπούς ασφαλιστικούς οργανισμούς 
που οφείλονται μέχρι τις 31.12.1996 θα πληρωθούν ως 
ακολούθως: 

α) Ποσό δρχ. 3.000 εκατ. θα καταβληθεί σε βάρος των 
πιστώσεων του ειδικού φορέα 210 και Κ.Α.Ε. 5168 του 
Προϋπολογισμού του Υπουργείου εργασίας και Κοινωνι¬ 
κών Ασφαλίσεων οικονομικού έτους 1997. 
β) Το υπόλοιπο ποσό μέχρι την αποπληρωμή του χρέους 

πλέον των αναλογούνχων πρόσθετων τελών και προσαυ- 
ξήσεων (προστίμων) που θα υπολογισθούν μέχρι την ημε¬ 
ρομηνία αποπληρωμής του, θα βαρύνει τον προϋπολογι¬ 
σμό του ίδιου Υπουργείου οικονομκού έτους 1998 στον 
οποίο θα εγγραφούν οι σχετικές πιστώσεις. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Σεπτεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΟΙΚΟΝΟΜΙΚΟΝ 

Α-Α. ΤΣΟΧΑΤΖΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. Φ.400/118/55197 (3) 

Έγκριση διορισμού μέλους στο Διοικητικό Συμβούλιο της 
Ελληνικής Βιομηχανίας Όπλων (ΕΒΟ) Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

α. Τις διατάξεις του όρθρου 1 παρ. 8 του Ν. 43/75 «Περί 
Ιδρύσεως Εθνικής Βιομηχανίας Αεροπορικού Υλικού», 
όπως ισχύει μετά την τροποποίηση και συμπλήρωσή του 
από το Ν. 696/77. 

β. Τα άρθρα 9, 11 και 12 του καταστατικού της Ελληνι¬ 
κής Βιομηχανίας Όπλων (ΕΒΟ) Α.Ε. 

γ. Τις διατάξεις του Ν. 531/77 «Περί τροποποίησης και 
συμπλήρωσης του Ν.Δ. 58/68» περί ΥΘΕΑ κ.λπ. 

δ. Το Π.Δ. 514/1977 «Περί ιδρύσεως της Ελληνικής 
Βιομηχανίας Όπλων (ΕΒΟ) Α.Ε.». 

ε. Την υπ' αριθμ. Φ.400/109/53762 απόφαση του 
Υπουργού Εθνικής Άμυνας «Περί διορισμού Μέλους στο 
Δ.Σ. της ΕΒΟ Α.Ε.», αποφασίζουμε: 

Εγκρίνουμε το διορισμό του Χαλκιά Ιωάννη στη θέση 
του ανακληθέντος συμβούλου Λόντου Ιωάννη και για τον 
υπόλοιπο χρόνο της θητείας αυτού, ήτοι μέχρι 
12.2.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΟΙΚΟΝΟΜΙΑΣ 

Α.-Α. ΤΣΟΧΑΤΖΟΠΟΥΛΟΣ ΠΑΝ. ΠΑΠΑΝΤΩΝΙΟΥ 
-♦- 

Αριθ. 29295/ΔΕΚΟ 1675 (4) 

Αναπροσαρμογή της μηνιαίας αντιμισθίας του Γενικού 

Διευθυντή του Οργανισμού Ύδρευσης Θεσσαλονίκης 

Α.Ε. 

Ο» ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Την Κ.Υ.Α 2081258/9456/0022/15.12.1995 «Κα¬ 
θορισμός αντιμισθίας του Γενικού Διευθυντή του ΟΥΘ». 

β. Την υπ’ αριθ. 236/22.7.1997 πράξη του Διοικητικού 


Συμβουλίου του ΟΥΘ ΑΕ αναφορικά με την αύξηση της 
μηνιαίας αντιμισθίας του Γενικού Διευθυντή του ΟΥΘ ΑΕ 
κατά 17% από 1.1.1997. 

γ. Το υπ’ αριθμ. πρωτ. 4085/6.8.1997 έγγραφο του 
Υπουργείου Μακεδονίας - Θράκης, αποφασίζουμε: 

Εγκρίνουμε αύξηση 7% από 1.1.1997 στη μηνιαία αντι¬ 
μισθία του Γ ενικού Διευθυντή του ΟΥΘ ΑΕ, όπως αυτή 
είχε διαμορφωθεί την 31.12.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1997 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ ΜΑΚΕΔΟΝΙΑΣ - ΘΡΑΚΗΣ 

ΠΑΝ. ΠΑΠΑΝΤΩΝΙΟΥ ΦΙΛ. ΠΕΤΣΑΛΝΙΚΟΣ 

-♦- 

Αριθ. 25029 ΔΙΟΕ 515 (5) 

Ορισμός μελών Δ.Σ. του Ο.Α.ΔΥ.Κ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α, το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Ά/26.7.1985) και 
ΦΕΚ 154/τ.Α/10.9.1992) αντίστοιχα. 

β. Του Π.Δ. 383/1979 «περί συστάσεως Οργανισμού 
Αναπτύξεως Δυτικής Κρήτης» (ΦΕΚ 118/τ.Α'/24.5.1997) 
όπως τροποποιήθηκε με τα Π.Δ. 74/80, 316/84 και 
158/91 (ΦΕΚ 24/τ.Α'/26.1.1980, (ΦΕΚ 115/τ.Α/ 
31.8.1984) και (ΦΕΚ 63/τ.Α730.4.1991) αντίστοιχα. 

γ. Του Π.Δ. 138/1993 «περί Οργανισμού του Υπουρ¬ 
γείου Εθνικής Οικονομίας (ΦΕΚ 55/τ.Α'/14.4.1993). 

2. Την αριθμ. 70053/ΔΙΟΕ 1079/22.11.1994 απόφαση 
«Ορισμός μελών Δ.Σ. του ΟΑΔΥΚ» (ΦΕΚ 883/τ.Β/ 
28.11.1994) όπως τροποποιήθηκε μεταγενέστερα. 

3. Την αριθμ. 34001/ΔΙΟΕ 1957/9.9.1996 απόφαση 
του Πρωθυπουργού και του Υπουργού Εθνικής Οικονο¬ 
μίας «Καθορισμός αρμοδιοτήτων των Υφυπουργών Εθνι¬ 
κής Οικονομίας» (ΦΕΚ 937/τ.Β714.10.1996). 

4. Τις σχετικές προτάσεις των αρμοδίων φορέων, απο¬ 
φασίζουμε: 

Ορίζουμε μέλη του νέου Διοικητικού Συμβουλίοΐ|) του 
Οργανισμού Ανάπτυξης Δυτικής Κρήτης (ΟΑΔΥΚ) τους 
εξής: 

α. Πρόεδρο, το Γενικό Γραμματέα Περιφέρειας Κρήτης 
Βαλασόπουλο Βασίλειο και μέλη τους: 

β. Φιώτη - Μαρκογιαννάκη Αλεξάνδρα, Νομάρχη Χα¬ 
νιών. 

γ. Λίτινα Εμμανουήλ, Νομάρχη Ρεθύμνης. 

δ. Μπριστογιάννη Φωτεινή, μόνιμη υπάλληλο με Α' 
βαθμό του κλάδου ΠΕΙ Οικονομικού, Προϊσταμένη της Δ/ 
νσης Δημοσίων Επενδύσεων, ως τακτικό μέλος, με ανα¬ 
πληρωτή το Σαγρέδο Βλάσιο, μόνιμο υπάλληλο του ίδιου 
βαθμού και κλάδου, Προϊστάμενο του Τμήματος Προϋπο¬ 
λογισμού και Οικονομικής Παρακολούθησης της ιδίας ως 
άνω Δ/νσης. 

ε. Σταματάκη Εμμανουήλ, Δ/ντή της Δ/νσης Γεωργίας 
Ν.Α. Χανιών, εκπρόσωπο του Υπουργείου Γεωργίας, ως 
τακτικό μέλος με αναπληρωτή το Νικολιδάκη Ευθύμιο Δ/ 
ντή της Δ/νσης Γεωργίας Ν.Α. Ρεθύμνης. 

στ. Ποντικάκη Εμμανουήλ, Πολιτικό Μηχανικό με Α' 
βαθμό που υπηρετεί στη τ. ΔΤΥΝ Χανιών, της ΓΓΔΕ του 
ΥΠΕΧΩΔΕ, ως τακτικό μέλος, με αναπληρωτή τον Μου- 
ντοκαλάκη Θεόδωρο, Πολιτ. Μηχανικό με Α' βαθμό που 
υπηρετεί στην ίδια Δ/νση. 

ζ. Πολιουδάκη Γεώργιο, Πρόεδρο Κοινότητας Χαμαλευ- 
ρίου, εκπρόσωπο της ΤΕΔΚ του Νομού Ρεθύμνης, ως τα¬ 
κτικό μέλος, με αναπληρωτή τον Χαριτάκη Γεώργιο, Πρόε¬ 
δρο Κοινότητας Αρδάκτου. 

η. Κοτσκράκη Ιωάννη, Πρόεδρο Κοινότητας Γερανιού, 
εκπρόσωπο της ΤΕΔΚ του Ν. Χανιών ως τακτικό μέλος, με 
αναπληρωτή το Σχετάκη Αντώνιο, Δήμαρχο Κισάμου. 

θ. Μπιρλιράκη Νίκο, Πρόεδρο της Ένωσης Αγροτικών 
Συνεταιρισμών Ρεθύμνου, εκπρόσωπο της ΠΑΣΕΓΕΣ, ως 
τακτικό μέλος, με αναπληρωτή το Γιαννικάκη Παύλο, Πρό¬ 
εδρο της Κεντρικής Ένωσης Χανιών. 

ι. Χριστοδουλάκη Ελπιδοφόρο, Πρόεδρο ΤΟΕΒΑγυιάς- 
Κολυμπαρίου Χανιών, ως τακτικό μέλος, με αναπληρωτή 
τον Ραϊσάκη Γιάννη, Πρόεδρο ΤΟΕΒ Κόλπου Κισσάμου. 

ια. Πιταριδάκη Αντώνιο, Ηλεκτ/γο Μηχανικό, εκπρό¬ 
σωπο του Τεχνικού Επιμελητηρίου Ελλάδας (Τ.Ε.Ε.) Τμή¬ 
ματος Δυτικής Κρήτης, ως τακτικό μέλος, με αναπληρωτή 
το Λύκο Σταμάτη, Πολιτικό Μηχανικό. 

ιβ. Βολάνη Παναγιώτη, Πολιτικό Υπομηχανικό, εκπρό¬ 
σωπο του Σωματείου Εργαζομένων του Ο.Α.ΔΥ/Κ/, ως 
τακτικό μέλος, με αναπληρωτή τον Κοπάση Ελευθέριο, 
Ηλεκτρολόγο Μηχ/γο Μηχ/κό. 

ιγ. Φραδέλλο Εμμανουήλ, εκπρόσωπο του Ξενοδοχεια¬ 
κού Επιμελητηρίου της Ελλάδος, ως τακτικό μέλος, με 
αναπληρωτή το Ρόβλια Ηλία. 

ιδ. Σπανουδάκη Ευάγγελο, εκπρόσωπο του Επιμελητη¬ 
ρίου Χανιών, ως τακτικό μέλος, με αναπληρωτή τον Χουρ- 
δάκη Στυλιανό, εκπρόσωπο του Επιμελητηρίου Ρεθύ- 
μνης. 

ιε. Ρίγλη Στυλ., Γεωπόνο, εκπρόσωπο του Γεωτεχνικού 
Επιμελητηρίου Ελλάδος, Περκρ. Παράρτημα Κρήτης, ως 
τακτικό μέλος, με αναπληρωτή τον Μανωλιούδη Στ., Γεω- 
λόγο. 

ιζ. Πρωτοπαπαδάκη Σπύρο, εκπρόσωπο του Οικονομι¬ 
κού Επιμελητηρίου Ελλάδος - Περιφερειακό Τμήμα Δυτι¬ 
κής Κρήτης, ως τακτικό μέλος, με αναπληρωτή τον Καλαϊ- 
τζάκη Στέλιο. 

Τον Πρόεδρο του Συμβουλίου απόντα ή κωλυόμενο, 
αναπληρώνει ο Νομάρχης. 

Η θητεία του Διοικητικού Συμβουλίου είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1997 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 
-♦- 

Αριθ. Δ16γ/03/441/Γ (6) 

Διορισμός μελών και συγκρότηση Διοικητικού Συμβουλίου 
της ΕΚΕΤΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 7 του Ν. 1332/83 «Ελλη¬ 


νική κρατική εταιρεία τεχνικών έργων (ΕΚΕΤΕ) και άλλες 
διατάξεις» (ΦΕΚ 30Α'), όπως τροποποιήθηκαν με την 
αριθ. ΕΔ2α/04/22/ΦΝ 287/87 κοινή απόφαση των 
Υπουργών Προεδρίας της Κυβέρνησης, Εθνικής Οικονο¬ 
μίας, Οικονομικών και ΠΕ.ΧΩ.Δ.Ε. (ΦΕΚ 73Β), η οποία 
κυρώθηκε με το Ν. 1799/88 (ΦΕΚ 167Α'). 

2. Τις διατάξεις του νέου άρθρου 29Α του Ν. 1558/85 
«Κυβέρνηση και κυβερνητικά όργανα» (ΦΕΚ 137Α) που 
προστέθηκε στον παραπάνω νόμο με τις διατάξεις του άρ¬ 
θρου 27 του Ν. 2081/92. 

3. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού της 
ΕΚΕΤΕ οικ. έτους 1997 ύψους 675.000 δρχ. και προβλέ- 
πεται ότι θα κυμανθεί στις 1.650.000 δρχ. περίπου για κα¬ 
θένα από τα επόμενα οικονομικά έτη. 

4. την αριθ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και Υπουργού ΠΕ.ΧΩ.Δ.Ε. 
«Ανάθεση αρμοδιοτήτων Υπουργού ΠΕ.ΧΩ.Δ.Ε. στους 
Υφυπουργούς ΠΕ.ΧΩ.Δ.Ε. Χρίστο Βερελή και Θεόδωρο 
Κολιοπάνο (ΦΕΚ 1006/Β"), αποφασίζουμε: 

Συγκροτούμε το Διοικητικό Συμβούλιο της Ελληνικής 
Κρατικής Εταιρείας Τεχνικών Έργων (ΕΚΕΤΕ) και διορί¬ 
ζουμε Πρόεδρο, Αντιπρόεδρο και μέλη αυτού τους κατω¬ 
τέρω: 

α) Νισταζάκη Γ εώργιο, πολ. μηχ/κό με Α'β. στην ΕΥΔΕ/ 
ΠΑΘΕ της ΓΓΔΕ/ΥΠΕΧΩΔΕ, ως Πρόεδρο. 

β) Τζινιέρη Βασίλειο, Μ.Η.Μ. με Α' βαθμό στη Δ/νση 
Δ13 της ΓΓΔΕ/ΥΠΕΧΩΔΕ, ως Αντιπρόεδρο. 

Μέλη του Συμβουλίου: 

α. Ρεντζεπέρη Θεόδωρο, Νομικό Σύμβουλο της ΓΓΔΕ/ 
ΥΠΕΧΩΔΕ. 

β. Νικήτα Θεόδωρο, Δ/ντή του Ταμείου Εθνικής Οδο¬ 
ποιίας (Τ.Ε.Ο.). 

γ. Παπαγεωργίου Δημήτριο, πολ. μηχ/κό με Α'β. στην 
ΕΥΔΕ Λυμάτων Μείζ. Πρωτεύουσας της ΓΓΔΕ/ΥΠΕ¬ 
ΧΩΔΕ. 

Γραμματέας του Διοικητικού Συμβουλίου ορίζεται ο 
Ρούσσος Ανδρέας του κλάδου ΠΕ Δ/κού - Οικ/κού με Β'β. 
της ΓΓΔΕ/ΥΠΕΧΩΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΠΕΡΙΒ/ΝΤΟΣ, ΧΩΡ/ΞΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ ΕΡΓΩΝ 

ΠΑΝ. ΠΑΠΑΝΤΩΝΙΟΥ ΧΡ. ΒΕΡΕΛΗΣ 

-♦- 

Αριθ. Δ4/446 (7) 

Συγχώνευση δημοτικών σχολείων (κατά τάξεις). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 13 του Ν. 1566/ 
1985 «Δομή και λειτουργία της Α/θμιας και Β/θμιας Εκ¬ 
παίδευσης και άλλες διατάξεις» (ΦΕΚ 167 τ.Α'/ 
30.6.1985). 

2. Τα αριθμ. 234/20.2.97, 795/3.6.97 έγγραφα και 

334/13.3.97,342/14.3.97 ΡΑΧ - έγγραφα της Δ/νσης Α/ 
θμιας Εκπ/σης Ν. Ζακύνθου. 

3. Την αριθμ. ΓΓ5/33/9.10.96 (ΦΕΚ 937 τ.Β'/ 
14.10.96) απόφαση «Ορισμός αρμοδιοτήτων Υφυπουρ¬ 
γού του ΥΠΕΠΘ». 

4. Τη διάταξη του άρθρου 27 του Ν. 2081/1992 «Ρύθ¬ 
μιση θεμάτων του θεσμού του επιμελητηρίου κ.λπ. (ΦΕΚ 
154 τ.Α'), με το οποίο προστέθηκε το άρθρο 29Α στο Ν. 
1558/1985 (ΦΕΚ 137 τ. Α ) και την αριθμ. 550/7.10.1992 
εγκύκλιο της Γραμματείας του Υπουργικού Συμβουλίου 
και το άρθρο 1 παρ. 2α του Ν. 2469/1997 (ΦΕΚ 38 τ.Α') 
κατ’ εφαρμογή των οποίων βεβαιούται ότι από την από¬ 
φαση προκαλείται ετήσια δαπάνη ύψους 5.000.000 δρχ. 
περίπου για καθένα από τα επόμενα πέντε (5) έτη η οποία 
για το τρέχον έτος 1997 περιορίζεται σε δρχ. 2.000.000 
περίπου και θα καλυφθεί από τις γραμμένες πιστώσσεις 
του Προϋπολογισμού της Νομαρχιακής Αυτοδιοίκησης 
Ζακύνθου στον ΚΑΕ 0821 του φορέα 194. 

Η δαπάνη για καθένα από τα (5) επόμενα οικονομικά έτη 
θα αντιμετωπίζεται από τις πιστώσεις που θα γράφονται 
στον ΚΑΕ 0821 φορέα 194 στον προϋπολογισμό ενός 
εκάστου των πέντε επομένων ετών. Επίσης προκαλείται 
δαπάνη δρχ. 4.500.000 περίπου ετησίως σε βάρος του 
Κρατικού Προϋπολογισμού, η οποία κατά το τρέχον έτος 
περιορίζεται σε δρχ. 1.500.000 (ΚΑΕ 0200,0300 ΕΦ 19- 
210 ). 

5. Την αριθμ. 1107147/1239/0006/4.10.96 (ΦΕΚ 
922/τ.Β'/7.10.96) απόφαση του -Πρωθυπουργού και 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών», 
αποφασίζουμε: 

Συγχωνεύονται από το σχολικό έτος 1997-1998 σε εξα- 
θέσιο δημοτικό σχολείο με την ονομασία εξαθέσιο δημο¬ 
τικό σχολείο Τραγακίου - Δερματούσας με έδρα το Τρα- 
γάκι, τα δημοτικά σχολεία: 

α. 2/θέσιο δημοτικό σχολείο Τραγακίου. 

β. 2/θέσιο δημοτικό σχολείο Πλάνου. 

γ. 2/θέσιο δημοτικό σχολείο Κυψέλης. 

Οι τάξεις του ανωτέρω εξαθεσίου δημοτικού σχολείου 
θα λειτουργήσουν, ως εξής: 

α. Οι τάξεις Α' και Β' στο διδακτήριο του συγχωνευομέ- 
νου 2/θέσιου Τραγακίου. 

β. Οι τάξεις Γ' και Δ' στο διδακτήριο του συγωνευομένου 
2/θέσιου Πλάνου. 

γ. Οι τάξεις Ε' και ΣΤ' στο διδακτήριο του συγχωνευομέ- 
νου 2/θέσιου Κυψέλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 


Αριθ. Δ4/261 (8) 

Συγχώνευση δημοτικών σχολείων (κατά τάξεις). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 13 του Ν. 1566/ 
1985 «Δομή και λειτουργία της Α/θμιας και Β/θμιας Εκ¬ 
παίδευσης και άλλες διατάξεις» (ΦΕΚ 167 τ Α'/ 
30.6.1985). 

2. α) Το αριθ. 15/280/20.2.1997 έγγραφο και β) το 
αριθμ. 15/436/14.3.1997 ΡΑΧ έγγραφο, καθώς και ένα 
πίνακα της Διεύθυνσης Α/θμιας Εκπαίδευσης Ν. Καβά¬ 
λας. 

3. Την αριθμ. ΣΤ5/33/9.10.1996 απόφαση «Ορισμός 
αρμοδιοτήτων Υφυπουργού του ΥΠΕΠΘ». 

4. Τη διάταξη του άρθρου 27 του Ν. 2081/1992 «Ρύθ¬ 
μιση θεμάτων του θεσμού του επιμελητηρίου κ.λπ.» (ΦΕΚ 
154 τ.Α'), με το οποίο προστέθηκε το άρθρο 29Α στο Ν. 
1558/1985 (ΦΕΚ 137 τ.Α'), την αριθμ. 550/7.10.1992 
εγκύκλιο της Γραμματείας του Υπουργικού Συμβουλίου, 
και το άρθρο 1 παρ. 2α του Ν. 2469/97 (Α' 38) κατ’ εφαρ¬ 
μογήν των οποίων βεβαιούται ότι από την απόφαση προκα- 
λείται ετήσια δαπάνη ύψους 1.750.000 δρχ. περίπου, για 
καθένα από τα επόμενα πέντε (5) έτη, η οποία για το τρέ¬ 
χον έτος 1997 περιορίζεται σε δρχ. 750.000, περίπου, σε 
βάρος του προϋπολογισμού της Νομαρχιακής Αυτοδιοίκη¬ 
σης Δράμας - Καβάλας - Ξάνθης, η οποία θα αντιμετωπι- 
σθεί με μεταφορά πίστωσης στον ΚΑΕ 0821 του Ειδ. Φο¬ 
ρέα 04-194 (Πρακτικό αριθμ. 3/97 της από 18.4.1997 συ¬ 
νεδρίασης της Δ' Νομαρχιακής Επιτροπής της Ν.Α. Καβά¬ 
λας). 

Για τα επόμενα πέντε (5) οικονομικά έτη, θα αντιμετω¬ 
πίζεται από τις πιστώσεις που θα γράφονται στον ΚΑΕ 
0821 του Ε.Φ. 04-194 στον προϋπολογισμό ενός εκά¬ 
στου των πέντε επόμενων ετών, καθώς και ετήσια δαπάνη 
δρχ. 2.000.000 σε βάρος του Κρατικού Προϋπολογισμού 
ΚΑΕ 200 και 300 ΕΦ 19 - 210 η οποία κατά το τρέχον έτος 
περιορίζεται σε δρχ. 750.000. 

5. Την αριθμ. 1107147/1239/0006/4.10.1996 (ΦΕΚ 

922/Β/7.10.1996) απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικοδομικών, απο¬ 
φασίζουμε: * 

Συγχωνεύονται από το σχολικό έτος 1997 - 1998 σε ένα 
τετραθέσιο δημοτικό σχολείο, με την ονομασία τετραθέ¬ 
σιο δημοτικό σχολείο Πολυστύλου - Δάττου με έδρα το 
Πολύστυλο, τα δημοτικά σχολεία: 

α) 2/θέσιο δημοτικό σχολείο Πολυστύλου και 
β) 2/θέσιο δημοτικό σχολείο Δάττου. 

Οι τάξεις του ανωτέρω τετραθεσίου δημοτικού σχο¬ 
λείου, θα λειτουργήσουν, ως εξής: 

α) Οι τάξεις Α' και Β' στο διδακτήριο του συγχωνευομέ- 
νου 2/θεσίου Δάττου. 

β) Οι τάξεις Γ', Δ', Ε', και ΣΤ' στο διδακτήριο του συγχω- 
νευομένου 2/θεσίου Πολυστύλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΙΩΑΝΝΗΣ ΑΝΘΟΠΟΥΛΟΣ 

-♦- 

Αριθ. 16871/1/2011 (9) 

Συγκρότηση Διοικούσας Επιτροπής Ελληνικής Ραδιοφω¬ 
νίας - Τηλεόρασης (Ε.Ρ.Τ. 3). 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις των άρθρων 26 παρ. 1,27 παρ. 3 εδά¬ 
φιο πρώτο και 29Α του Ν. 1558/1985 «Κυβέρνηση και κυ¬ 
βερνητικά όργανα», όπως αυτός ισχύει. 

2. Τις διατάξεις του Π.Δ. 181/1994 «Συγκρότηση της 
Γενικής Γραμματείας Τύπου και Πληροφοριών σε Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων του». 

3. Τις διατάξεις του άρθρου 3 παρ. 4 του Ν. 1866/1989 
(ΦΕΚ Α’ 222), όπως αυτό αντικαταστάθηκε με το άρθρο 1 
παρ. 2 του Ν. 2173/1993. 

4. Τις διατάξεις του άρθρου 3 παρ. 5 του Ν. 2173/1993 
«Ανασυγκρότηση του Εθνικού Συμβουλίου Ραδιοτηλεόρα¬ 
σης, ίδρυση της Εθνικής Επιτροπής Ηλεκτρονικών Μέσων 
Επικοινωνίας και άλλες διατάξεις» (ΦΕΚ Α’ 208). 

5. Το υπ’ αριιθ. 1025/11.9.1997 έγγραφο του Εθνικού 
Συμβουλίου Ραδιοτηλεόρασης, με το οποίο το Ε.Σ.Ρ. διε- 
τύπωσε, μετά από ακρόαση των διοριζομένων με την πα¬ 
ρούσα πρόσωπα, τη θετική του γνώμη για αυτά. 

6. Τις ειδικές γνώσεις και εμπειρία των διοριζομένων με 


την παρούσα απόφαση προσώπων, αποφασίζουμε: 

Συγκροτείται η Διοικούσα Επιτροπή της Ελληνικής Ρα¬ 
διοφωνίας Τηλεόρασης Τρία (ΕΡΤ3) με Πρόεδρο τον: 

Γεώργιο Αναστασιάδη, αναπληρωτή καθηγητή Νομικής 
Α.Π.Θ. και μέλη τους: 

1. Φίλιππο Τσακίρη, δημοσιογράφο. 

2. Μαλαματίνα Βαλάκου, νομικό. 

3. Χρήστο Χρυσόπουλο, Οικονομολόγο. 

4. Δημήτρη Γιακουμέλο, τεχνικό ΕΡΤ Α.Ε., ως εκπρό¬ 
σωπο των εργαζομένων. 

Η ισχύς της παρούσας απόφασης αρχίζει την 1η Σε¬ 
πτεμβρίου 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 1997 

Ο ΥΠΟΥΡΓΟΣ 

ΔΗΜ. ΡΕΠΠΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στη 2031700/4685/0022/18.6.97 κοινή υπουργική 
απόφαση των Υπουργών Οικονομικών και Εθν. Παιδείας 
και θρησκευμάτων με θέμα «Σύσταση Επιτροπής για την 
κατάρτιση κανονισμού σπουδών και κανονισμού λειτουρ¬ 
γίας των οικοτροφείων στις Α.Ε.Σ. και καθορισμός αποζη¬ 
μίωσης», η οποία δημοσιεύθηκε στο ΦΕΚ 546/3.7.97/ 
τ.Β' γίνεται η εξής διόρθωση σφάλματος: Στο διατακτικό 
μέρος της απόφασης μετά την περίπτωση γ' προστίθεται 
περίπτωση δ' «δύο εκπρόσωποι του διδακτικού προσωπι¬ 
κού των Α.Ε.Σ. της χώρας» και οι περιπτώσεις δ' και ε' με- 
τατρέπονται σε ε' και στ' αντίστοιχα. 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


